Zápisnica
zo zasadnutia  Akademického senátu Pedagogickej fakulty
Univerzity Komenského v Bratislave
zo dňa 25. júna 2025 (streda) o 11:30 hod. prezenčne v m. č. R-125 v budove na Račianskej ul.

Prítomní: podľa prezenčnej listiny

Návrh programu:

1.	Otvorenie
2.	Kontrola uznesení, správa o výsledkoch hlasovania per rollam
[bookmark: _heading=h.dej0009hlhu2]3.	Návrh na zmenu počtu a štruktúry pracovných miest č. 3/2025
4.	Návrh na zmenu počtu a štruktúry pracovných miest č. 4/2025
5.	Návrh na zmenu počtu a štruktúry pracovných miest č. 5/2025
6.	Informácie vedenia PdF UK
7.	Informácie ŠCAS PdF UK
8.	Rôzne
	


K bodu č. 1: Otvorenie
Predseda AS PdF UK PhDr. Mojmír Malovecký, PhD. otvoril zasadnutie. V súlade s RP AS PdF UK boli oznámení zapisovateľ a overovateľ zápisnice. Do diskusie k návrhu programu sa nikto neprihlásil. Predseda AS PdF UK dal hlasovať o  programe rokovania AS PdF UK.

Výsledok hlasovania: 
Za: 13, Proti: 0, Zdržal sa: 1

Uznesenie č. 2/6/2025 Akademický senát PdF UK schvaľuje program zasadnutia AS PdF UK

K bodu č.2: Kontrola uznesení, správa o výsledkoch hlasovania per rollam: 
Tajomník AS PdF UK PaedDr. Peter Gergel, PhD. oboznámil prítomných s výsledkami elektronického hlasovania: 

Uznesenie č.1/6/2025 Akademický senát PdF UK schvaľuje Vnútorný predpis PdF UK č. 3/2025 - Organizačný poriadok Pedagogickej fakulty UK v Bratislave pre ďalšie vzdelávanie nadväzujúce na stupeň vzdelania dosiahnutý v školskom vzdelávaní.

Výsledok hlasovania: 
Za: 14, Proti: 0, Zdržal sa: 0
Dátum schválenia: 6.6. 2025

K bodu č. 3: Návrh na zmenu počtu a štruktúry pracovných miest č. 3/2025

Dekanka prof. PaedDr. Katarína Žilková PhD. informovala o predloženom návrhu. V rámci diskusie k návrhu na posilnenie kapacít PR oddelenia viacerí členovia akademického senátu vyjadrili podporu tomuto kroku. PhDr. Mária Medvecká, PhD. uviedla, že takúto zmenu víta, keďže PR oddelenie je mimoriadne aktívne a jeho posilnenie považuje za nevyhnutné. Odporučila návrh schváliť. Prodekanka Mgr. Eva Faithová, PhD. poukázala na rastúci potenciál agendy PR oddelenia, najmä v súvislosti s účasťou na veľtrhoch a podobných podujatiach, pričom konštatovala, že kapacity oddelenia aktuálne nestačia pokrývať všetky aktivity. PhDr. Mojmír Malovecký, PhD., doplnil, že agenda PR bude v budúcnosti ďalej narastať. Mgr. Katarína Minarovičová, PhD. zdôraznila dôležitosť prezentácie fakulty navonok a takisto podporila návrh na posilnenie oddelenia.
Prebehlo hlasovanie  v súlade s RP AS PdF UK.
Výsledok hlasovania: 
Za: 14, Proti: 0, Zdržal sa: 0

Uznesenie č.3/6/2025 Akademický senát PdF UK schvaľuje Návrh na zmenu počtu a štruktúry pracovných miest č. 3/2025.



K bodu č. 4: Návrh na zmenu počtu a štruktúry pracovných miest č. 4/2025

Dekanka prof. PaedDr. Katarína Žilková PhD. informovala o predloženom návrhu. Prebehlo hlasovanie  v súlade s RP AS PdF UK.
Mgr. Katarína Minarovičová, PhD. informovala prítomných o problematike zostavovania rozvrhu, pričom podporila predložený návrh s odôvodnením, že má potenciál zlepšiť pokrytie aj iných predmetov, ktoré katedra zabezpečuje. Pani dekanka prof. PaedDr. Katarína Žilková, PhD., doplnila informáciu o prebiehajúcich snahách vedenia fakulty smerujúcich k posilneniu umeleckej a publikačnej činnosti členov fakulty. Zároveň vyzdvihla aktívnu reprezentáciu členov katedry na medzinárodných podujatiach, čo prispieva k pozitívnemu obrazu a prezentácii fakulty v zahraničí.
Prebehlo hlasovanie  v súlade s RP AS PdF UK.
Výsledok hlasovania: 
Za: 13, Proti: 0, Zdržal sa: 1  

Uznesenie č.4/6/2025 Akademický senát PdF UK schvaľuje Návrh na zmenu počtu a štruktúry pracovných miest č. 3/2025.



K bodu č. 5: Návrh na zmenu počtu a štruktúry pracovných miest č. 5/2025

Dekanka prof. PaedDr. Katarína Žilková PhD. informovala o predloženom návrhu. Do diskusie k návrhu sa nikto neprihlásil. Prebehlo hlasovanie  v súlade s RP AS PdF UK.
Výsledok hlasovania: 
Za: 14, Proti: 0, Zdržal sa: 0

Uznesenie č.5/6/2025 Akademický senát PdF UK schvaľuje Návrh na zmenu počtu a štruktúry pracovných miest č. 3/2025.


K bodu č. 7: Informácie vedenia PdF UK
· Pani dekanka prof. PaedDr. Katarína Žilková, PhD., poďakovala členom akademického senátu za celoročnú spoluprácu s vedením fakulty, ktorú označila za korektnú, pravdivú a transparentnú. Osobitné poďakovanie vyslovila Študentskej časti AS PdF UK, ktorá aktívne reprezentuje fakultu aj navonok.
· Informovala o pripravovaných aktivitách v súvislosti s 80. výročím založenia fakulty, ktoré pripadne na budúci kalendárny rok. Počas celého roka budú prebiehať oslavy, s dôrazom na prezentáciu pedagogických aj výskumných výsledkov. Zdôraznila tiež zámer pokračovať v už začatých opatreniach.
· Oznámila, že v súčasnosti prebiehajú práce na vstupných priestoroch budovy. V budove na Šoltésovej bola zabezpečená bezbariérovosť vybudovaním nájazdovej rampy a úpravou vstupných priestorov. Súčasťou zmien je aj vytvorenie priestoru na odkladanie bicyklov a kolobežiek. Realizuje sa taktiež významná investícia do počítačového vybavenia a interaktívnych technológií.
· Vedenie fakulty rokuje s Centrom vedecko-technických informácií SR (CVTI SR) o možnosti, aby sa PdF UK stala fakultou, na ktorej budú zriadené tzv. smartlaby.
· Pani dekanka poďakovala prodekanom a vedeniu fakulty za ich aktívnu činnosť a prínos v uplynulom období.
· V rámci rozvoja internacionalizácie fakulty uviedla zámer osloviť zahraničných študentov.
· V súvislosti s otázkou dr. Minarovičovej informovala, že v súčasnosti sa zvažuje využitie priestorov po bývalej knižnici. V tejto súvislosti sa črtá možnosť požiadať ministerstvo o podporu pri vybudovaní kliniky – centra pre logopédiu a liečebnú pedagogiku.
· Vo veci pozemkov na Račianskej ulici uviedla, že riešenie je vo finálnej fáze, momentálne prebiehajú na dekanáte ďalšie činnosti v súvislosti s prípravou fakulty  na prípadné  vyhlásenie výziev na modernizáciu vysokoškolských budov.
· Na záver pani dekanka poskytla informáciu o plánovaných úpravách terasy, tzv. zelenej strechy.


K bodu č. 8: Informácie ŠČAS PdF UK
Členka AS PdF UK za študentskú časť, Mgr. Michaela Mladá, informovala plénum o prebiehajúcej diskusii týkajúcej sa zmien v počtoch členov študentskej časti akademického senátu. V tejto súvislosti bolo otvorené aj téma doplňujúcich volieb, ktoré budú potrebné v prípade zmeny počtov alebo ukončenia mandátov súčasných členov.
K bodu č. 9: Rôzne
· Členovia akademického senátu boli taktiež informovaní o aktuálnom dianí v oblasti školstva, vrátane pripravovaných legislatívnych zmien, návrhu nového vysokoškolského zákona a prebiehajúcich medzirezortných pripomienkových konaní týkajúcich sa vysokoškolského prostredia.

Predseda senátu PhDr. Mojmír Malovecký, PhD. poďakoval prítomným za účasť. 

V Bratislave dňa 25. 6. 2025
Zapísala: Daniela Stejskalová
Overil: Mgr. Tomáš Hlava, PhD. 

PhDr. Mojmír Malovecký, PhD.
predseda AS PdF UK
